Mushashani Boskamp | LekkeSlaap
Mushashani Boskamp: Hooffoto's
Adres: Cromer-plaas, N1, Musina, 0900, Limpopo
Vanaf R2 200 R1 980 per nag (vir 10 persone)
Mushashani Boskamp is op 'n wildplaas van 3100 ha wat weerskante van die Sandrivier langs die Musina Natuurreservaat geleê is. Dit is ongeveer 10km suid van Musina. Dit bied selfsorgverblyf aan gesinne, 'n familie of 'n groep vriende en is ideaal vir natuurliefhebbers en diegene wat uit die gewoel van die dorp of stad wil wegbreek.
Let asseblief dat daar 'n 6 km plaaspad na die kamp lei vanaf die N1. Voertuie moet verkieslik 'n redelike grondvryhoogte hê soos 'n SUV of LDV om by die kamp te kom, alhoewel gewone motors of bussies wat nie te laag is nie ook sonder probleme by die kamp kan kom. Alhoewel 4x4 nie nodig is vir rondry nie, kan dit egter op sekere plekke op die plaas soos bv. deur of in die die Sandrivier of ander sandslote nodig wees, alhoewel 'n mens ook op die meeste plekke met 'n gewone bakkie of SUV sonder 4x4 kan kom.
Die kamp wat as 'n eenheid bespreek word beskik oor 3 x 2-enkelbedrondawels met lugversorging en plafonwaaiers sowel as 'n stoepkamer met 4 enkelbeddens en 'n plafonwaaier. Daar is 2 badkamers waarvan 1 'n stort, toilet en 'n wasbak het en die ander 'n bad, toilet en wasbak het. Daar is ook 'n buitestort met 'n wasbak. Linne word voorsien maar gaste moet hul eie handdoeke bring.
Die kombuis is met 'n stoof, 2 yskaste en 'n kisvrieskas toegerus. Daar is 'n ketel, eetgerei en breekware.
Die braai-area het ingeboude sitplekke om die vuurmaakplek en 'n grasdak langs dit. Die kamp het die basiese geriewe, soos elektrisiteit en warm water. Gaste kan hul eie kampstoele ook saambring. Hout is te koop of bring eie.
Let wel: Daar is geen TV nie.
Die ou plaasdam by die kamp, is omskep in 'n swemplek, "Die Plasdam". 'n Klipgeboude dek met 'n geboude sitplek op dit is teen teen die dam.
Gaste kan self op die bestaande plaaspaaie met hul eie voertuie rondry, stap en fietsry. Daar is pragtige uitsigte van verskillende koppies en rante oor die hele area ingesluit die Sandrivier.
Die area en ook die spesifieke plaas is bekend vir 'n groot verskeidenheid fauna en flora, insluitend die majestueuse en misterieuse kremetartbome. Daar is luiperds, klein roofdiere en selfs van tyd tot tyd wildehonde. 'n Groot aantal spesies wild, van die skaars Sharpe's grysbok tot koedoes, elande, njalas, blouwildebeeste ens. sowel as 'n groot verskeidenheid voëls is te sien en menigte ander diere wat die bos bied. Interessante rotsformasies, insluitend die wêrelbekende Sandrivier-gneiss wat pragtig bloot lê in die rivier, is ook te sien.
Musina beskik oor 'n baie mooi en unieke gholfbaan teen bekostigbare tariewe vir besoekers. Mapungubwe Nasionalepark, Tshipise en ander besienswaardighede kan maklik tydens daguitstappies besoek word.
'n Bespreking by Mushashani Boskamp sluit in:
5 uit 5van 1 resensie vir Mushashani Boskamp
Cromer-plaas, N1, Musina, 0900, Limpopo
Gaste dink Mushashani Boskamp het 'n uitstekende ligging
https://travelground.imgix.net/AAEAAQAAAAAAAAAAAAAAF8EWvI4rIDNQtckvuDDGyn27Sbn3p62kafPeaxoqn9gRvfx0Mb?w=1440&h=960&fit=crop&auto=format was R2 200, nou Vanaf R1 980 per nag (vir 10 persone) 1 5 1 5 Cromer Farm N1 0900 Limpopo 086 999 0018 13:00-17:00 10:00 -22.465215213395 30.045296763229